**R-928**

תכשיר חומצי להסרת אבן וחלודה.

**תאור:**

נוזל דליל בגוון אדמדם- בעל ריח אופייני לחומצה מלחית משולבת עם חומצות נוספות בטיחותיות וחומרי הגנה על מתכות.

**מטרת המוצר:**

* ניקוי והסרת אבנית, מלט, שאריות סיד ופסולת בניה.
* ניקוי משטחי מתכת מקורוזיה והכנה לצבע.
* ניקוי ירוקת ולכלוך אופייני מדפנות ומקרקעית בריכות שחיה, מזרקות מים ומגדלי קירור.

**שימושים:**

* במפעלי בטון, מערבלי בטון, תבניות ומערכת מים בסחרור כיו"ב.
* בתעשייה ובמחלקות אחזקה, להסרת אבנית וקורוזיה במגדלי קירור, צנרת אינסטלציה, תבניות וציוד אחר. הסרת קורוזיה והכנה לצבע של מתכות ברזליות.
* בברכות שחיה ומזרקות מים: לניקוי תקופתי להסרת משקעי אבן, ירוקת ורפש.

**תכונות המוצר:**

תכשיר חומצי המכיל מרסני קורוזיה ודטרגנטים להמסה מהירה של משקעי אבנית וחלודה. מרסני הקורוזיה מקטינים פגיעת החומצה במתכות ברזליות, והדטרגנטים מסייעים בחדירה טובה והשגת ניקוי משאריות שומניות ורפש, החומציות הגבוהה של ה- R-928 מסייעת להסרת אצות וירוקת מדפנות וקרקעית בריכות שחיה ומזרקות מים. אינו פוגע בגומי, חומרים פלסטיים ו- PVC.

**הרכב המוצר:**

חומצת מלח, חומצה זרחתית, חומרים פעילי שטח נוניוניים, אינהיביטורים וצבע.

**אופן השימוש:**

* במפעלי בטון עם שכבות אבן עבות רצוי לטבול את החלקים המיועדים לניקוי למספר דקות. באין אפשרות לטבילה ניתן למרוח שכבת R-928 על פני השטח. לאחר מספר דקות או בתום תסיסת החומר יש לשטוף את המשטח במים. ניתן לחזור על הפעולה מספר פעמים.בטבילה אפשר לדלל את החומר במים עד יחס של 1:4.
* להסרת אבנית וקורוזיה מציוד תעשייתי מומלץ לעבוד בריכוז 10%-30% של R-928 בצנרת ומערכות סגורות רצוי לעבוד בסחרור. זמן טבילה או סחרור לפחות 24 שעות. יש לשטוף את המערכת היטב במים לאחר סיום הטיפול.
* לניקוי התחלתי או תקופתי של בריכות שחיה, הברש את החומר המרוכז באמצעות מברשת גסה או מטאטא כבישים על הדפנות. עבוד על קטעים ושטוף במים לאחר סיום מריחת הקטע.

**אזהרות:**

חומר חומצי בטיחותי, מומלץ להשתמש בכפפות.

במקרה של פגיעה בעור או בעיניים יש לשטוף היטב במים קרים במשך מספר דקות.

**אריזה:**

מיכלים של 5 ליטר ו-25 ליטר.

חבית של 200 ליטר.